薩達瓦爾

薩達瓦爾係一種中東地區傳說嘅獨角獸。

同喺歐洲傳說、用馬做原型嘅獨角獸好唔同，薩達瓦爾好似得一隻角嘅羚羊，佢隻角好似笛咁，有四十二個窿。有風吹過嚟嘅時候就會有音樂喺度響，風由唔同角度嘅窿吹入去就會有唔同嘅音樂。喺正面嘅窿吹入去，音樂就會係令人愉悅嘅；調轉嘅話，音樂就會變到好淒涼。因為呢種神奇嘅特性，薩達瓦爾嘅角會當做樂器用嚟取悅國王。

有陣時，薩達瓦爾會俾人描寫成一種肉食性動物，運用佢嘅音樂嚟誘捕獵物。有可能喺因為將佢同另一種叫西朗斯嘅傳說生物撈亂咗。

嚟自14世紀埃及嘅穆斯林博物學家Al-Damiri就講形容薩達瓦爾係隻黑色嘅鹿，頭部就似公牛。隻角係白色嘅，而且有七十二個窿。

獨角獸

文獻 
想像的動物：跟著獨角獸、獅鷲、麒麟、魔羯魚，走進傳說動物的纸上博覽會，艾蓮娜·哈傑克、達米安·拉韋爾杜恩著，李華陽譯，果力文化出版，IBSN 978-986-92994-2-8

傳說中嘅有蹄類動物
阿拉伯傳說生物